แหล่งท่องเที่ยวแห่งใหม่ สวนดอกไม้ไร่คุณอารียา@กระบี่ เปิดให้ผู้สูงอายุและเด็กเข้าชมฟรี
นายหร้อฝีอี  ยะโก๊บ อายุ 58 ปี อยู่บ้านเลขที่ 223 หมู่ 2 ตำบลเขาคราม อำเภอเมือง จังหวัดกระบี่ กล่าวถึงแนวคิดในการปลูกสวนดอกไม้ไร่คุณอารียา@กระบี่ว่า เดิมตนเองได้ปลูกดอกไม้ไว้ดูเล่นกับภรรยาประมาณ 2-3 ชนิด ดอกไม้ก็เจริญเติบโตสวยงามดี ประกอบกับเป็นคนที่รักและชอบสวนดอกไม้ประเภทสวยงาม จึงตัดสินใจปรับพื้นที่ประมาณ 12 ไร่ แล้วมาปลูกเป็นสวนดอกไม้ประเภทสวยงามอย่างจริงจัง  สำหรับสายพันธุ์ที่นำมาปลูก ได้แก่ พันธุ์สร้อยไก่ หรือซิโรเซีย มากาเรตญี่ปุ่น  ดอกดาวเรือง ดอกเฟื่องฟ้า โดยได้เริ่มปลูกประมาณเดือนกันยายน 2565 ใช้เวลาปลูกประมาณ 3 เดือนก็เริ่มออกดอกสวยงาม สร้างความประทับใจให้กับผู้ที่มาเที่ยวมาชมเป็นอย่างมาก โดยจะเปิดให้ผู้สูงอายุและเด็กเข้าชมฟรี เปิดให้บริการตั้งแต่เวลา 06.00 น.– 21.00 น.ผู้ที่สนใจสามารถติดต่อสอบถามได้ที่เบอร์ 0857927139